**Referat fra mødet i   
By- og Planudvalget**

(Indeholder åbne dagsordenspunkter)

|  |  |
| --- | --- |
| **Mødedato:** | Torsdag den 29. oktober 2015 |
| **Mødested:** | Mødelokale 620 |
| **Mødetidspunkt:** | Kl. 18:00 - 20:00 |
| **Medlemmer:** | Formand: Steen Wrist Ørts (A)  Næstformand: Nicolaj Wyke (V)  Christian Bro (A)  Inger Nielsen (O)  Lars Ejby Pedersen (A) |

Indholdsfortegnelse

131 Godkendelse af dagsorden 3

132 Gang i byen - fase 2 4

# 131 Godkendelse af dagsorden

|  |  |  |
| --- | --- | --- |
|  | Sagsnr.: | Sagen afgøres i: By- og Planudvalget |

Økonomiske konsekvenser:

Vurdering:

Indstillinger:

Fagafdelingen indstiller

Bilag:

Beslutning i By- og Teknikudvalget den 29-10-2015:

Godkendt.

Sagsbeskrivelse:

**Sagsbeskrivelse:**

# 132 Gang i byen - fase 2

|  |  |  |
| --- | --- | --- |
|  | Sagsnr.:15/9318 | Sagen afgøres i: By- og Planudvalget |

Økonomiske konsekvenser:

Byrådet har i det netop vedtagede budget afsat 5 millioner kroner til udvikling af Gothersgade i 2016. Med temamødet begynder udvalgene at drøfte, hvordan midlerne skal bruges til udvikling af gaden.

Vurdering:

Kultur- & Fritid og Strategisk Planlægning vurderer, at der kan opnås en god proces om udvikling af Gothersgade området hvor Kultur, og Idrætsudvalget og By- og Teknikudvalget udarbejder planen for Gothersgade i samarbejde med de erhvervsdrivende, beboere m.fl. samt Business Fredericia og FredericiaC.

Indstillinger:

Kultur- & Fritid og Strategisk Planlægning indstiller,

at ideér og forslag udviklet på temamødet indgår i det videre arbejde med fase 2 af Gang i Byen, og fremlægges på mødet sidst i november.

Bilag:

Beslutning i By- og Teknikudvalget den 29-10-2015:

På mødet blev drøftet ideer og forslag til det videre arbejde med fase 2 af Gang i Byen.

Beslutning i Kultur- og Idrætsudvalget den 29-10-2015:

På mødet blev drøftet ideer og forslag til det videre arbejde med fase 2 af Gang i Byen.

Sagsbeskrivelse:

På dette temamøde mellem Kultur- og Idrætsudvalget og By- og Teknikudvalget lægges der op til, at udvalgene tager hul på drøftelserne om hvordan Byrådets budgetbeslutning om at afsætte 5 millioner kroner til fase 2 af ”Gang i Byen” ønskes disponeret i fase 2 af ”Gang i byen”.

Af budgetbeslutningen fremgår det, at der i fase 2 særligt skal skabes stemning og liv fra Ryes Plads ned til det nye Sønder Voldgade Kvarter og G. Havn. Gaden skal løftes så specialbutikker og cafeer etablerer sig og der kommer mere liv i gaden.

Et fokusområde i Gothersgade er også Tøjhuset, hvor Det Bruunske Pakhus flytter ind, samt området omkring, og hvordan det kan fungere i sammenhæng med Gothersgade.

Overgangene ved Sjællandsgade og Oldenborggade og afslutningen ved Gl. Havn er særligt vigtige i forhold til at skabe sammenhæng fra bymidten til vandet og FredericiaC.

I udviklingen af ”Gang i byen” strategien har udvalgene tidligere samarbejdet med Fredericia Shopping, Fredericia Erhvervsforening - der nu er samlet i Business Fredericia - og FredericiaC. På temamødet drøftes, hvordan der arbejdes videre med et partnerskab og interessenter om realisering af ”Gang i byen”.

Strategisk Planlægning har indhentet input fra de erhvervsdrivende i Gothersgade til udvikling af området, som fremlægges på mødet.

Foruden udvikling af Gothersgade kan et emne i partnerskabet være at skabe et bredt sortiment i gågaden af butikker, cafe/restaurant mv.

Da ”Gang i byen” strategien var vedtaget primo 2015 blev en række aktiviteter realiseret med henblik på at skabe nogle her og nu forbedringer i bymidten.

På temamødet lægges der op til, at udvalgene drøfter muligheder for at arbejde videre med ”her og nu” aktiviteter, der realiseres hurtigst muligt i fase 2 af ”Gang i byen”.

**Underskriftsside**

Jean Brahe

Steen Wrist Ørts

Lars Ejby Pedersen

Christian Bro

Turan Savas

Nicolaj Wyke

Jan Schrøder